Rudolphus Demotte
Rudolphus Demotte Res apud Vicidata repertae: Nativitas: 3 Iunii 1963; Rothnacum Patria: Belgica Rudolphus (vulgo Rudy) Demotte (natus Rotnaci die 3 Iunii 1963, filius patris sermonis Francici et matris sermonis Batavi) est politicus Belgicae, Factionis socialisticae. Rudolphus Demotte erat magister civium Florbecci(fr) de 2000 ad 2011 et Turnaci de 2011 ad 2018, administer foederalis de 1999 ad 2000 et de 2003 ad 2007 ac administer regionalis de 2000 ad 2003. Denique, de anno 2007 ad annum 2014 minister praeses Regionis Wallonicae erat et a die 20 Martii 2008 minister praeses Communitatis Francicae meret. Ita Rudolphus Demotte de 2008 ad 2014 primus politicus erat qui simul rectiones Communitatis Francicae ac Regionis Wallonicae gubernabat.